### Beslutning

Godkendt.

### Sagsfremstilling

## Resume og sagens baggrund

Økonomistaben fremlægger regnskab 2022 for Teknik- og Miljøudvalgets område med bemærkninger. Det samlede regnskab samt indstilling om overførsler fra 2022 til 2023 behandles i Økonomiudvalget og Kommunalbestyrelsen i særskilte sager.

## Indstillinger

Direktøren indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

På udvalgets område viser regnskab 2022 et merforbrug på -3,8 mio. kr. i forhold til det oprindelige budget og et mindreforbrug på 2,2 mio. kr. i forhold til det korrigerede budget.

Det oprindelige budget var 172,6 mio. kr. og det korrigerede budget var 178,6 mio. kr. Forbruget i 2021 var 176,4 mio. kr.

De største afvigelser mellem korrigeret budget og forbrug er følgende:

*Plan, Byg og Katrine Iversen er et merforbrug på -5,9 mio. kr. som primært består af:

* Færgeområdet gik ud af 2022 med et merforbrug på -4,0 mio. kr. som følge af øgede udgifter til vedligeholdelse og reparationer af begge færger, samt merudgifter til løn bl.a. på grund af rekrutteringssituationen og til bemanding af stillingen som overfartsleder.
* På området for bustransport endte 2022 med en merudgift på -1,7 mio. kr. som primært skyldes en ekstraregning fra Movia på grund af stigende priser på diesel.

*Vej, Ejendom og Affald, ekskl. brugerfinansierede områder*Der er et merforbrug på -16,2 mio. kr. De væsentligste årsager til merforbruget er følgende:

* Ejendomsområdet endte med et merforbrug på -11,8 mio. kr., hvoraf de -6,0 mio. kr. skyldtes stigende energiudgifter. Derudover har der været en række nødvendige vedligeholdelsesarbejder, som har resulteret i et merforbrug på -5,8 mio. kr.
* Entreprenørafdelingens regnskabsresultat blev et merforbrug på -3,5 mio. kr. Det skyldtes dels øgede udgifter til brændstof og dels et indtægtstab fra salg af timer på grund af langtidssygdom. Det skal bemærkes, at der blev overført et merforbrug fra 2021 på -2,4 mio. kr.
* Vejafvandingsbidraget blev overskredet med -1,0 mio. kr. Udgiften beregnes som 8% af forsyningens anlægsudgifter til spildevandshåndtering, og der har været større anlægsaktivitet end budgetteret.
* De øvrige områder under vej, ejendom og affald ekskl. de brugerfinansierede områder endte med et lille mindreforbrug på 0,1 mio. kr.

*Vej, Ejendom og Affald, brugerfinansierede områder*Der er et samlet mindreforbrug på de brugerfinansierede områder på 9,4 mio. kr. Det består af:

* Renovationsområdet gik ud af 2022 med et mindreforbrug på 6,9 mio. kr. som primært skyldtes en takstnedsættelse fra ARGO vedrørende driften af genbrugspladser, samt mindreudgifter, fordi udskiftning af dagrenovationsbeholdere blev udskudt et år.
* På skadedyrsområdet viste regnskabsresultatet et mindreforbrug på 2,4 mio. kr. som især skyldtes en efterregulering af 2021 på grund af færre rotteanmeldelser. Derudover har der været mindreforbrug på en række mindre poster.

*Teknisk tillægsbevilling*Der blev i løbet af 2022 givet en tillægsbevilling til Teknik- og Miljøudvalget på 15,0 mio. kr. på baggrund af et forventet merforbrug, med henblik på overholdelse af udvalgets bevillingsramme.

## Økonomiske konsekvenser

På udvalgets område viser regnskab 2022 et merforbrug på -3,8 mio. kr. i forhold til det oprindelige budget og et mindreforbrug på 2,2 mio. kr. i forhold til det korrigerede budget.